Brå (birreye)

Categoreye:Bresreye
Categoreye:Dinrêyes
Discramiaedje des årtike avou "brå" et "Brå"
Li brå, c' est do oidje, del sipeate ou ene ôte dinrêye k' a djårné ene miete, pu esse souwêye, pu rmaxheye a l' aiwe et bresseye po fé del bire.

Fabriker do brå si dit "bråjhî" u "malter"; l' operåcion et li rzultat : li "bråjhaedje" u "maltaedje".

 Fabricaedje do brå 
Po cmincî, i fåt mete trimper l' grin, dins ene couve a trimper (u couve a mouyî).

On rexhe li grin del couve et l' mete sol bråjhî. C' est ene tchambe metowe a costé del bressene, avou on solide pavmint, et des spès meurs, po ki l' timperateure ni candje nén dtrop.

Po cmincî, on etassele li frexh grin, pu l' rimete e-n on fén lét, avou on trouvea, ene sôre di longue palete. Après, on l' rimowe avou on råve u rustea.

Cwand l' bresseu pinse ki l' brå est bon, i l' mete a souwer dins ene toreye.

 Molaedje 
Cwand l' brå est bén setch, el fåt moure dins on molén bråjhrece. Dinltins, c' esteut des moléns avou des pires especiåles. Asteure, c' est ene machine avou deus cilindes ki spotche li brå al bressene minme.

 Sourdants 
 Motlî da Kinable sol bresreye
 Marie-Guy Boutier, Examen critique de l'étymologie de "brasser", "Dialectes de Wallonie''" 29-30 p. 163-179.